Alberts Sarkanis

Albertas Sarkanis (, g. 1960 m. balandžio 6 d. Dubnoje, Daugpilio rajonas) – Latvijos filologas ir diplomatas, buvęs Latvijos ambasadorius Lietuvoje.

 Biografija 
1984 m. baigė Latvijos universitetą ir liko jame dirbti. Kartu dirbo Latvijos mokslų akademijos institute. 1993 m. Vilniaus universitete apgynė humanitarinių mokslų daktaro disertaciją „Latvių kalbos Augšzemės sėliškųjų šnektų prozodija ir vokalizmas: eksperimentiniai tyrimai“ (vadovas prof. Aleksas Girdenis), 2000 m. baigė Ženevos Politinio saugumo centro kursus.

Nuo 1990 m. Latvijos užsienio reikalų ministerijos darbuotojas. Nuo 1990 m. spalio 10 d. iki 1991 m. rugsėjo 24 d. laikinasis reikalų patikėtinis, nuo 1993 m. sausio 20 d. iki 1996 m. birželio mėn. Latvijos ambasadorius Lietuvoje, reziduojantis Vilniuje.Užsienio šalių diplomatiniai atstovai ir vizitai 1996–1998 m. Latvijos URM valstybės sekretoriaus pavaduotojas.1998–2000 m. Latvijos ypatingasis ir įgaliotasis ambasadorius Suomijoje, reziduojantis Helsinkyje. 2001–2004 m. Latvijos URM generalinis inspektorius. 2003–2009 m. ambasadorius prie Šventojo Sosto ir prie Maltos ordino, reziduojantis Varšuvoje. 2004–2009 m. Latvijos ambasadorius Lenkijoje. Nuo 2006 m. dar ir Bulgarijoje bei Rumunijoje, reziduojantis Varšuvoje. 2009–2010 Latvijos ambasadorius Kazachstane, reziduojantis Astanoje. Nuo 2010 m. gruodžio 21 d. – Latvijos URM generalinis inspektorius.

Kalba angliškai, lietuviškai, lenkiškai, rusiškai, čekiškai, latgalietiškai.

 Bibliografija 
Sudarytojas ir/arba redaktorius:
 I.Indāne. Dignājas izloksne (Dignajos tarmė), 1986 m.,
 Lietuvių-latvių kalbų vadovas (bendraautoris dr. A.Butkus), 1987 ir 1996 m.
 Lietuviešu-latviešu vārdnīca / Lietuvių-latvių žodynas, 1995 m.
 A.Liepa. Ekshumācija (vertimas Ekschumacija), 1996 m.
 Ārlietu dienesta rokasgrāmata (Užsienio tarnybos vadovas), 1998 m.
 A.Reķēna. Kalupes vārdnīca 2 sēj. (Kalupės tarmės žodynas, 2 tomai), 1998 m.
 M.Poiša. Vidzemes sēliskās izloksnes, II (Vidžemės sėliškosios tarmės), 1999 m.
 Dokumenti par Latvijas valsts starptautisko atzīšanu, neatkarības atjaunošanu un diplomātiskajiem sakariem:1918–1998., 1999 m.
 K.Donelaitis. Gadalaiki. Tulk. P.Kalva. (Metai), 2006 m.
 Benedikts XVI. Pasaules gaisma (Pasaulio šviesa), 2011 m.
 Pranešimas apie Lietuvos ir Latvijos bendradarbiavimo perspektyvas (bendraautoris N.Germanas), 2011 m.
 Latviešu-poļu vārdnīca / Słownik łotewsko-polski (Latvių-lenkų žodynas), 2011 m.
 Latviešu valodas atlants, Fonētika (Latvių kalbos atlasas, Fonetika), 2012 m.
 Latviešu valodas dialektu atlants: Fonētika (Latvių kalbos tarmių atlasas, Fonetika). 2013 m.

 Valstybiniai apdovanojimai 
 1996 m. – Lietuvos didžiojo kunigaikščio Gedimino ordino Komandoro didysis kryžius

 Šaltiniai 

Kategorija:Latvijos ambasadoriai
Kategorija:Latvijos ambasadoriai Lietuvoje
Kategorija:Latvijos kalbininkai